जयपुर। जयपुर एयरपोर्ट पर सुबह 11:07 बजे सीआईएसएफ के कंट्रोल रूम में बम की सूचना मिलने पर हड़कंप मच गया। फाेन करने वाले ने सूचना दी कि एयरपोर्ट के अराइवल गेट के पास पोस्ट ऑफिस के बाहर बम रखा है। इसी सूचना के साथ ही एयरपोर्ट प्रशासन ने तुरंत ही आसपास से यात्रियों और बाहर की ओर से परिजनों व अन्य लोगों को हटा दिया।
एयरपोर्ट डायरेक्टर बी.के. तैलंग के निर्देशन में एयरपोर्ट पर मचे हड़कंप के बीच रेस्क्यू ऑपरेशन शुरू करा दिया गया। सूचना मिलते ही 11:08 बजे सीआईएसएफ ने पोस्ट आॅफिस के आसपास के एरिया को घेर लिया और यात्रियों व उन्हें लेने के लिए आए परिजनों को दूर कर दिया। इसके साथ ही स्टेट व सिटी पुलिस कंट्रोल रूम को बम रखे होने की सूचना दी गई। सूचना पर 11:17 बजे सांगानेर व जवाहर सर्किल थाना पुलिस मौके पर पहुंची। 11:18 बजे सीआईएसएफ का बम निरोधक दस्ता मय डॉग स्क्वैड के साथ मौके पर पहुंचा।
एटीएस के बम निरोधक दस्ते को 11:08 बजे सूचना मिलने पर इंस्पेक्टर मूलचंद मीणा के नेतृत्व में टीम 11:25 पर एयरपोर्ट पहुंच गई। बीडीएस ने 10 मिनट में एयरपोर्ट की आगमन क्षेत्र को खंगाल दिया। इधर, सीआईएसएफ के बम निरोधक दस्ते ने 11.36 पर ऑपरेशन शुरू किया। मौके पर बम रखे बैग को एयरपोर्ट से दूर सुरक्षित ले जाने के लिए 11:46 पर सस्पेक्टेड लगेज कैरियर व्हीकल-एसएलसीवी को लाया गया। 11:49 बजे टेलिस्कोपिक मैन्यू प्लेटर से संदिग्ध बैग को उठाकर एस एलसीवी में रखा गया। एसएलसीवी को 11:51 बजे एयरपोर्ट से दूर ले जाया गया। इस प्रकार 11:52 बजे ऑपरेशन सफलता पूर्व कर समाप्त करने के लिए कहा गया। ऑपरेशन समाप्त होने के बाद ही एयरपोर्ट पर लोगों ने राहत की सांस ली।
अगली स्लाइड्स में क्लिक करिए और फोटोज
hin_Deva hin_Deva hin_Deva hin_Deva